[Video] Jhb-vrou vertel van wrede aanrandingDebi Serra na die aanranding. Foto: Facebook “Ons nasie is besig om kwater en kwater te word. Ek weet regtig nie waarom hulle my so erg moes slaan nie.” Só het Debi Serra, ŉ Johannesburgse vrou, gesê net ŉ week nadat drie gewapende rowers die venster van haar motor stukkend geslaan en haar so erg aangerand het dat sy ŉ paar dae in die Netcare Sunninghill-hospitaal se trauma-waakeenheid spandeer het. Serra het omstreeks 11:45 op 31 Mei in die oprit voor haar huis gewag vir die hek om oop te gaan, toe die rowers toegeslaan het. Sy vertel hulle het haar herhaaldelik met vuurwapens en hul vuiste in haar gesig geslaan. Hulle het met haar juweliersware en ander besittings op die vlug geslaan en haar bloeiend en bewusteloos in die motor agtergelaat. Serra se dogter, Gabi, ŉ tweedejaar student aan die Universiteit van die Witwatersrand, het gesien hoe die aanval gebeur en kon vinnig hulp ontbied. Gabi is later die aand ook in die hospitaal opgeneem nadat sy ‘n epileptiese toeval gekry het, glo weens die trauma daarvan om haar ma se aanranding te aanskou. Debi Serra na die aanranding. Foto: Facebook Nadat sy uit die hospitaal ontslaan is, het Serra ŉ video op Facebook geplaas waarin sy van haar traumatiese ervaring vertel en hoe sy en haar gesin dit hanteer. Die video is sedertdien reeds meer as 3 500 keer gekyk. “Ons sal nie toelaat dat hierdie wrede voorval ons voorneme om fisies en emosioneel van hierdie ervaring te herstel negatief beïnvloed nie. Die kriminele element tussen ons het nie die mag om wie ons is te oorskadu of ons gees te oorwin nie,” het sy gesê. And so, for the second time in 20 years I find myself surrounded by emergency medical staff trying to resuscitate one of my family. This morning at approximately 11H45, three gun wielding criminals beat Debi to a pulp in an attempt to high jack her car and steal her jewelry outside our home. While waiting for the electronic gates to open, these callous criminals sped up behind her, climbed out with guns, broke the window and continued to punch and smash her face with fists and guns. They managed to get away with her jewelry and other stuff, but left her bleeding and concussed in the car.Thank God, Emergency medical staff, ADT, police and neighbors were quick to respond and stabilized her on the scene. She is currently stable in Sunning Hill Hospital trauma ward and we are awaiting the results of the MRI scans.It is true – your life can change in split second. Cherish every moment.Please keep Debi in your prayers for a speedy and full recovery. Posted by Antonio Serra on Sunday, June 5, 2016